|  |  |  |
| --- | --- | --- |
|  | **РЕПУБЛИКА БЪЛГАРИЯ****Агенция за социално подпомагане** |  |

**З А П О В Е Д**

На основание чл.61 и чл.64 от Закона за държавната собственост, чл.69, ал.1 от Правилника за прилагане на Закона за държавната собственост във връзка с чл.1, ал.1 и ал.2, чл.3, чл.4, ал.1, чл.5, ал.1 и чл.15 от Наредба №7 от 14.11.1997 г. за продажба на движими вещи – частна държавна собственост и Пълномощно №РД05-0577/12.09.2023 г. на Изпълнителния директор на АСП

**НАРЕЖДАМ:**

1. Да се проведе втори търг с тайно наддаване за определяне на купувач на следната движима вещ – частна държавна собственост:

Бракуван и свален от регистрация лек автомобил марка Шкода, модел Октавия, фабричен номер (шаси/рама) TMBBL41U638696068 и двигател № AGU269987, кубатура на двигателя 1800, 5/пет/врати, цвят сив, с изминат пробег 185927 км, бензинов двигател, въведен в експлоатация на 05.12.2013 г., представляващ частна държавна собственост на Агенция за социално подпомагане и предоставен за ползване на ДСП – Мъглиж.

1. Откривам процедура за провеждане на търг, считано от 10.04.2024 г. Търгът да се проведе на 17.04.2024 г., от 10,00 часа, в сградата на Дирекция „Социално подпомагане“ /ДСП/ - Мъглиж, на адрес: гр. Мъглиж, пл. „Трети март“ №8, ет. 2, ст. 6.

Резултатите от търга да се обявят на 17.04.2024 г. на информационното табло в ДСП – Мъглиж, намиращо се в гр. Мъглиж, пл. „Трети март“ №8 и на интернет страницата на Агенцията за социално подпомагане – секция „Търгове“ <https://asp.government.bg/bg/targove>.

1. Търгът да се проведе от комисия в състав:

**Председател:**

Ирина Гуглева – старши счетоводител в ДСП – Мъглиж

**Членове:**

Велина Мандевска – началник ОИОХУСУСЗ в ДСП – Мъглиж;

Христо Челебиев – гл. специалист ИО в ДСП – Мъглиж

**Резервни членове:**

Мария Недялкова – началник ОЗД в ДСП – Мъглиж;

Иванка Иванова – социален работник в ОИОХУСУСЗ в ДСП – Мъглиж.

1. Началната тръжна цена е 600,00 лв. /шестстотин лева/, определена по реда на чл.5, ал.2 и чл.15 от Наредба №7 от 14.11.1997 г. за продажба на движими вещи – частна държавна собственост. След проведен първи търг и не явил се кандидат, цената се намаля с 20% и е 480,00 /четиристотин и осемдесет лева/.
2. Тръжната документация за участие в търга се предоставя безплатно и е достъпна за участниците на интернет страницата на Агенция за социално подпомагане - секция „Търгове“ <https://asp.government.bg/bg/targove>.
3. Изисквания към кандидатите и необходими документи за участие в търга:
4. Участник в търга може да бъде всяко българско или чуждестранно физическо или юридическо лице, както и едноличен търговец. До участие в търга се допускат и участници чрез пълномощник, след представяне на пълномощно с нотариална заверка на подписа на упълномощителя - оригинал. В случай, че участникът е чуждестранно лице, пълномощното се представя и в превод на български език.
5. Необходими документи за участие в търга:
	1. Заявление за участие в търга, по образец (Приложение №1);
	2. За физически лица и представителите на юридически лица – копие на документ за самоличност, а когато лицето се представлява от пълномощник и изрично пълномощно за участие в търга;
	3. За кандидатите, регистрирани по Търговския закон или Закона за юридическите лица с нестопанска цел на Република България – копие на документ за регистрация или единен идентификационен код (ЕИК) на кандидата, съгласно чл.23 от Закона за търговския регистър и регистъра на юридическите лица с нестопанска цел;
	4. За кандидати – чуждестранни юридически лица – документ за регистрация от компетентен съд или административен орган от държавата, в която са установени с превод на български език;
	5. Декларация за извършен оглед, по образец (Приложение №2);
	6. Ценово предложение – представя се в отделен запечатан непрозрачен плик „Предлагана цена“, поставен в плик със заявление, по образец (Приложение №3);
	7. Нотариално заверено пълномощно, в случай че документите за участие в търга са подписани от пълномощник;
	8. Документ за внесен депозит.
6. Заявленията за участие в търга се приемат всеки работен ден от 09,00 ч. до 17,30 ч., считано от 10.04.2024 г. до 16.04.2024 г. включително, в деловодството на Дирекция „Социално подпомагане“ – Мъглиж на адрес: гр. Мъглиж, пл. „Трети март“ №8, ет. 2, ст. 6, като същите се завеждат във входящ регистър.
7. За участие в търга кандидатите заплащат депозит под формата на парична сума в размер на 10 на сто от началната тръжна цена на вещта, т.е. 48,00 лв. /четиридесет и осем лева/ по следната банкова сметка на Агенция за социално подпомагане в БНБ:

**IBAN: BG29BNBG96613300134201**

**BIC: BNBGBGSD**

**Банка: БНБ**

**За внесения депозит не се дължи лихва.**

1. Всеки участник в търга задължително да извърши оглед на движимата вещ – частна държавна собственост, на адрес: гр. Мъглиж, пл. „Трети март“ № 32, срещу Участък „Полиция“. Огледът може да бъде извършен всеки работен ден от 09,00 часа до 17,30 ч. до 16.04.2024 г. включително. Огледът следва да бъде извършен в присъствието на представител на Дирекция „Социално подпомагане“ – Мъглиж след предварително съгласуване с г-жа Ирина Гуглева, телефон: 04321/2101, email: igugleva@asp.government.bg.
2. Предстоящия търг да бъде обявен най – малко в един ежедневник не по – късно от една седмица преди датата, определена за откриване на тръжната процедура и за подаване на заявления за участие в търга. Настоящата заповед да бъде обявена на информационното табло в административната сграда на ДСП – Мъглиж на адрес: гр. Мъглиж, пл. „Трети март“ №8 и на интернет страницата на Агенцията за социално подпомагане – секция „Търгове“ <https://asp.government.bg/bg/targove>.
3. Въз основа на тръжния лист, комисията да обяви за спечелил търга, участника, който е предложил най – висока цена.
4. Резултатът от проведения търг да се обяви на информационното табло в административната сграда на ДСП – Мъглиж на адрес: гр. Мъглиж, пл. „Трети март“ №8 и на интернет страницата на Агенцията за социално подпомагане – секция „Търгове“ <https://asp.government.bg/bg/targove>.
5. Участникът, спечелил търга да внесе достигнатата на търга цена, от която да се приспадне внесения депозит в срок до 3 /три/ работни дни от обявяване на резултатите от търга. Заплащането на продажната цена да се извърши по банков път на следната банкова сметка на Агенция за социално подпомагане в БНБ:

**IBAN: BG38BNBG96613100134201**

**BIC: BNBGBGSD**

**Банка: БНБ**

Ако плащането не се извърши в посочения срок, депозитът на спечелилия търга да се задържи и да се предложи на следващия по ред кандидат да заплати предложената от него цена в срок до 3 /три/ работни дни. Ако и втория по ред участник не извърши плащането в определения срок, тръжната комисия да отбележи със забележка в тръжния протокол, че автомобила не е продаден.

1. След заплащане на продажната цена да бъде сключен писмен договор за покупко – продажба на бракувано моторно превозно средство. Всички разходи по прехвърляне на собствеността върху движимата вещ – частна държавна собственост са за сметка на купувача.
2. Връщането на внесения депозит на неспечелилите търга кандидати да се извърши по нареждане на председателя на тръжната комисия в срок до 10 /десет/ работни дни след подписване на тръжния протокол.
3. Движимата вещ – частна държавна собственост да се предаде на купувача след плащане на продажната цена и подписване на договора, като същата следва да бъде вдигната от купувача най – късно в 5 – дневен срок от датата на плащането и подписването на договора. След този срок купувача дължи магазинаж 0,5 % от достигнатата продажна цена за всеки ден след изтичане на срока за предаването й.
4. Когато няма депозирано заявление за участие или депозираното такова не отговаря на условията на търга, търг за продажба на движимата вещ – частна държавна собственост да не се провежда. В такъв случай да се проведе процедура за продажба на първи по време кандидат – купувач, като се приложат разпоредбите на чл.16 от Наредба №7 от 14.11.1997 г. за продажба на движими вещи – частна държавна собственост.
5. С настоящата заповед утвърждавам тръжната документация за участие в търга.

Заповедта да се сведе до знанието на заинтересованите длъжностни лица и членовете на тръжната комисия за сведение и изпълнение.



ДСП – Мъглиж, гр. Мъглиж, 6180, пл. „Трети март” №8, тел. 04321/2150

e-mail: dsp-maglij@asp.government.bg

